laion/Wikipedia-Exotic huggingface dataset:
סוארין

דואים (באנגלית: Soarin’) ידוע גם כדואים מסביב לעולם (באנגלית: Soarin’ Around the World) ודואים מעל קליפורניה (באנגלית: Soarin’ Over California) הוא מתקן מסוג סימולטור הממוקם באפקוט, ההרפתקה הקליפורנית של דיסני, דיסנילנד שנגחאי וטוקיו דיסני סי. הגרסה הראשונית של המתקן - דואים מעל קליפורניה הייתה קיימת עוד מיום פתיחתו של פארק הנושא ההרפתקה הקליפורנית של דיסני בדיסנילנד ב-8 בפברואר 2001. ב-2005 המתקן התווסף גם לאפקוט בדיסניוורלד ונקרא דואים (Soarin’). הגרסה הבינלאומית הראשונה של המתקן נבנתה בשנת 2016 בדיסנילנד שנגחאי והעתק נוסף שלו התווסף לטוקיו דיסני סי בשנת 2019. הסרט של המתקן התחלף לדואים מסביב לעולם בגרסאות האמריקאיות בשנת 2016 אך הסרט המקורי של המתקן - דואים מעל קליפורניה רץ בסבבים קבועים בהרפתקה הקליפורנית של דיסני מאז ההצגה הזמנית הראשונה שלו ב-2019. הגרסה הקליפורנית של המתקן לפעמים מופיעה באפקוט לפרקי זמן קצרים. המתקן מדמה דאייה בדאון מעל מקומות שונים בעולם. המבקרים במתקן נכנסים לכיסאותיהם בדאון, מורמים אל תוך מסך כדורי המוקף סביבם, וצופים באתרים רבים בעולם כגון האוורסט, אפריקה, מצרים, הקריביים, מדבר סהרה, פריז, החומה הגדולה של סין, הודו ולבסוף פארק השעשועים אפקוט. המתקן הוא אחד המתקנים הפופולריים בפארק. על מנת להגביר את ההרגשה של התעופה מוטים כיסאות המבקרים בסינכרון עם הסרט ומאווררים משיבים רוח על המבקרים. כמו כן, ריחות מוזרמים לעבר המבקרים בהתאמה לסרט - וכאשר עוברים המבקרים מעל שדות (בסרט) הם מריחים ריחות של דשא, ומעל חופי הים של הקריביים מריחים את הים. המתקן מדמה דאייה בדאון מעל מדינת קליפורניה. המבקרים במתקן נכנסים לכיסאותיהם בדאון, מורמים אל תוך מסך כדורי המוקף סביבם, וצופים באתרים רבים בקליפורניה כגון עמק נאפה, סן פרנסיסקו, סן דייגו, לייק טאהו, מונטריי, מאליבו, הפארק הלאומי יוסמיטי, לוס אנג'לס ולבסוף פארק השעשועים דיסנילנד. על מנת להגביר את ההרגשה של התעופה מוטים כיסאות המבקרים בסינכרון עם הסרט ומאווררים משיבים רוח על המבקרים. כמו כן, ריחות מוזרמים לעבר המבקרים בהתאמה לסרט - וכאשר עוברים המבקרים מעל שדות (בסרט) הם מריחים ריחות של דשא, ומעל חופי ים מריחים את הים. פתיחה: 8 בפברואר 2001 מתכנן: וולט דיסני אימג'ינרינג גובה: 13 מטרים סוג המתקן: מתקן דאייה מספר נוסעים: 87 אורך הסרט: 4:51 מממן: נסטלה הפסקול של המתקן סוארין, ודואים מעל קליפורניה הולחן על ידי ג'רי גולדסמית'. בסוף הסרט רואים המבקרים במעופם מעל פארק דיסנילנד בעת חג המולד ורואים את תהלוכת חג המולד של הפארק עוברת ברחוב הראשי של ארצות הברית, וקישוטי טירת היפהפייה הנרדמת. מבקרים רבים הסבורים שמדובר בממלכת הקסם הסמוכה שואלים מדוע טירת סינדרלה נראית כל כך נמוכה מהאוויר. מדיה וקבצים בנושא סוארין בוויקישיתוף
לוקה האני

לוקה האני (בגרמנית: Luca Hänni נהגה "לוּקָה הֶנִי"; נולד ב-8 באוקטובר 1994) הוא זמר, רקדן, דוגמן ופזמונאי שווייצרי. האני התפרסם בעקבות זכייתו בתוכנית הריאליטי "Deutschland sucht den Superstar", וייצג את שווייץ באירוויזיון 2019 בתל אביב עם השיר "She Got Me". לוקה האני נולד בברן, שווייץ. בילדותו למד לנגן בכלי הקשה. מגיל תשע למד באופן עצמאי פסנתר וגיטרה. כשסיים את לימודיו בבית הספר, החל באימונים על מנת להפוך לבנאי, ופרש בשנתו השנייה לאחר שהחליט לעסוק במוזיקה. בשנת 2012 נבחן האני לעונה התשיעית של התוכנית "Deutschland sucht den Superstar", המקבילה הגרמנית לאמריקן איידול, הוא הגיע עד לגמר שנערך ב-28 באפריל 2012 וזכה בו עם 52% מקולות הצופים. בעת ניצחונו, היה הזוכה הצעיר ביותר שאינו גרמני. לאחר ניצחונו החל בעבודה על אלבומו הראשון, שעליו זכה בפרסים רבים "My Name Is Luca". האלבום הגיע למקום הראשון במצעדי האלבומים של שווייץ ושל אוסטריה ולמקום השני בגרמניה. כשנה לאחר מכן הוציא לוקה האני את אלבומו "Living The Dream" שזכה גם הוא בפרסים, ומאוחר יותר את אלבום הדאנס שלו - "Dance Until We Die" ואלבומו הרביעי "When We Wake Up" שהגיעו גם הם למקומות גבוהים במצעדים במדינות דוברות הגרמנית באירופה. בשנת 2019 התמודד האני בוועדה הפנימית של רשות השידור השווייצרית ונבחר לייצג את שווייץ באירוויזיון לשנת 2019 בתל אביב, ישראל עם שירו "She Got Me". 18 במאי 2012 - My Name Is Luca 19 באפריל 2013 - Living The Dream 11 באפריל 2014 - Dance Until We Die 18 בספטמבר 2015 - When We Wake Up 2012 - Don't Think About Me 2012 - The A Team 2012 - Allein Allein 2012 - I Will Die For You 2013 - Shameless 2013 - I Can't Get No Sleep 2014 - Good Time 2014 - Only One You 2015 - Wonderful 2016 - WARUM! 2017 - Powder 2018 - Signs 2018 - Bei Mir 2019 - She Got Me (השיר השווייצרי לאירוויזיון 2019) Bella bella מדיה וקבצים בנושא לוקה האני בוויקישיתוף אתר האינטרנט הרשמי של לוקה האני (באנגלית) לוקה האני, ברשת החברתית פייסבוק לוקה האני, ברשת החברתית אינסטגרם לוקה האני, סרטונים בערוץ היוטיוב לוקה האני, במסד הנתונים הקולנועיים IMDb (באנגלית) לוקה האני, במסד הנתונים הקולנועיים KinoPoisk (ברוסית) לוקה האני, באתר אפל מיוזיק (באנגלית) לוקה האני, באתר ספוטיפיי לוקה האני, באתר Last.fm (באנגלית) לוקה האני, באתר AllMusic (באנגלית) לוקה האני, באתר MusicBrainz (באנגלית) לוקה האני, באתר דיזר לוקה האני, באתר Yandex.Music (ברוסית) לוקה האני, באתר Discogs (באנגלית) לוקה האני, באתר Songkick (באנגלית) לוקה האני, באתר Genius לוקה האני, באתר בילבורד (באנגלית) Luca Hänni ist neuer „Superstar“, המבורגר מורגן פוסט, 28 באפריל 2012 Luca Hänni gewinnt DSDS 2012, אאוגסבורג אלמינה, 28 באפריל 2012 Ein Schweizer ist Deutschlands neuer Superstar, וולט, 28 באפריל 2012 Luca Hänni joins ESC for Switzerland, האתר הרשמי של רשות השידור השווייצרית, 7 באפריל 2019 המצעד הגרמני המצעד השווייצרי המצעד האוסטרי לוקה האני ייצג את שוויץ עם "She Got Me", באתר EuroMix
צ'יפוטלה

צ'יפוטלה (בספרדית: chipotle או chilpotle) הוא פלפל צ'ילי חלפניו מיובש ומעושן המשמש לתיבול. מקור השם בנאוואטל, מקסיקו, והוא בא מן המילה chīlpoctli, שמשמעותה "צ'ילי מעושן". זהו צ'ילי המשמש בעיקר למאכלים מקסיקניים ולתבשילים בהשפעה מקסיקנית, כמו תבשיל צ'יפוטלה ברוטב אדובו. על ידי בישולו מכינים ממנו רוטב, דוגמת רוטב טבסקו. זני חלפניו מגוונים בגודלם ובחריפותם. עד לאחרונה הצ'יפוטלה נמכר בעיקר בשווקים של מרכז ודרום מקסיקו. הצ'יפוטלה לעיתים נקטף כשהוא ירוק, אך על מנת להגיע למצבו האידיאלי, המגדלים משאירים אותו על השיח כדי שיבשיל, יקבל צבע אדום בוהק ויאבד מן הלחות שלו. אחרי הקטיף מועברים פלפלי הצ'יפוטלה לחדר עישון סגור ומפוזרים על רשת צלייה ממתכת. בשנים האחרונות החלו המפיקים להשתמש במבערי גז גדולים ועצים בחדרי-עישון אטומים שבהם, אוטומטית, מתערבלים הפלפלים עם העשן במשך כמה ימים. בסופו של דבר, מתקבל פלפל הצ'יפוטלה יבש, חריף ומעושן. מ-10 קילו של חלפניו מפיקים 1 קילוגרם של צ'יפוטלה. הצ'יפוטלה נמכר בעיקר בשווקים במקסיקו וארצות הברית, כאשר הוא משווק במספר תצורות: אבקה, תרמילים, או בפחית שימורים. רוב הצ'יפוטלה מיוצרים בצפון מקסיקו, במדינת צ'יוואוואה. סוג הצ'יפוטלה שגדל שם מכונה מוריטה (בספרדית: תות עץ), לאור צבעם הסגול. במרכז ובדרום מקסיקו מיוצר צ׳יפוטלה ממספר זנים: צ'יפוטלה טיפוסי צ'יפוטלה מעושן צ'יפוטלה בר, אשר בשונה מן הזנים האחרים, צבעו אפור וצורתו כסיגר. במטבח המקסיקני הצ'יפוטלה משמש לעיתים קרובות כמרכיב מפתח במתכונים, כדי להקנות פיקנטיות מעודנת לתבשילים רבים: להכנת רוטבי סלסה שונים, להכנת מרינדת בשר בשילוב עם תבלינים אחרים. בדרך כלל משתמשים בתצורת האבקה, כמרכיב משני, הן במוצרים תוצרת בית והן במוצרים מסחריים, דוגמת רוטב ברביקיו. פרנסיסקו ג 'סנטמריה, Diccionario de mejicanismos (מקסיקו: עריכה Porrúa, 1978), עמ' 388. "chipotle – The Mexican Chef". themexchef.com.
מיסטר לינק

מיסטר לינק (באנגלית: Missing Link - מילולית "החוליה החסרה" וכן "לינק הנעדר") הוא סרט אנימציה אמריקאי הרפתקאות-קומי בסטופ מושן שיצא לאקרנים ב-11 באפריל 2019, את הסרט ביים כריס באטלר והופק בחברת לייקה. בסרט דבבו יו ג'קמן, זואי סלדנה, טימותי אוליפנט, אמה תומפסון וזאק גאליפנאקיס. הסרט זכה בפרס גלובוס הזהב לסרט האנימציה הטוב ביותר. הסרט מספר על חוקר המפלצות והמיתוסים, סיר ליונל פרוסט, אשר יוצא להרפתקה באזור הפסיפיק נורת' וסט על מנת להוכיח את קיומו של היצור האגדי - סאסקואץ'. להפתעתו הוא מגלה אותו במהרה, ומתברר שהוא דובר אנגלית שוטפת. הסאסקואץ', אותו פרוסט מכנה מר לינק, (כי הוא לכאורה החוליה החסרה) מבקש ממנו לסייע לו להגיע על קרובי משפחתו הרחוקים, היטים שבהימלאיה. במהלך המסע חוברת אליהם אדלינה פורטנייט, בחורה הרפתקנית חופשייה ועצמאית. יו ג'קמן - סיר ליונל פרוסט, חוקר המפלצות ומיתוסים זואי סלדנה - אדלינה פורטנייט, נערה הרפתקנית חופשייה ועצמאית זאק גאליפנאקיס - מיסטר לינק/סוזן, סאסקואץ' טימותי אוליפנט אמה תומפסון סטיבן פריי מאט לוקאס דייוויד ואליאמס הסרט יצא לאקרנים בישראל ב-11 באפריל 2019. אתר האינטרנט הרשמי של מיסטר לינק מיסטר לינק, ברשת החברתית אקס (טוויטר) מיסטר לינק, ברשת החברתית אינסטגרם "מיסטר לינק", במסד הנתונים הקולנועיים IMDb (באנגלית) "מיסטר לינק", באתר AllMovie (באנגלית) "מיסטר לינק", באתר Rotten Tomatoes (באנגלית) "מיסטר לינק", באתר Box Office Mojo (באנגלית) "מיסטר לינק", באתר Metacritic (באנגלית) "מיסטר לינק", במסד הנתונים הקולנועיים KinoPoisk (ברוסית) דף הסרט באתר Seret.co.il ארז דבורה, ביקורת סרט - "מיסטר לינק": סרט האנימציה המושלם לחג הפסח, באתר ynet, 15 באפריל 2019 Giardina, Carolyn (6 בינואר 2020). "Stephen Fry, Emma Thompson Join Laika's 'Missing Link' (EXCLUSIVE)". The Hollywood Reporter. נבדק ב-6 בינואר 2020. {{cite web}}: (עזרה)
העולמות האבודים, החיים הנכחדים

העולמות האבודים, החיים הנכחדים (באנגלית: Lost Worlds, Vanished Lives) היא סדרה תיעודית של ה-BBC בת 4 פרקים, העוסקת על תגליות מאובנים. הסדרה מלווה בהסבריו של חוקר הטבע דייוויד אטנבורו, שגם כתב אותה, ושודרה לראשונה ב-1989. המחקר על הסלעים וסודותיהם העתיקים היו תשוקת הנעורים של דייוויד אטנבורו. בסדרה זו, התלהבותו לנושא אינו פוחתת. בעזרתם של פלאונטולוגים מומחים, ציידי מאובנים וטכניקות הנפשה מודרנית, מנסה אטנבורו להציג כיצד התפתחו החיים בעבר הרחוק של כדור הארץ. לשם כך, כהוא נוסע ברחבי העולם כדי לבקר באתרי המאובנים המפורסם ביותר בעולם. קסם בסלעים - בפרק הראשון אטנבורו חושף כמה רמזים עיקריים בצורת שרידי מאובנים שלא התגלו במשך אלפי שנים, בעוד שמוצגים תמונות של חיים פרהיסטוריים. לשים בשר על עצמות - בפרק אטנבורו בוחן חיים שנעלמו של יצורים פרהיסטוריים תוך שימוש בראיות האחרונות, המדענים משחזרים פטרודקטיל בצורת דגם מטוס - כדי לראות אם חיה כזאת יכלה אכן לעוף. בעלי חיים בפרק כוללים איכתיוזאורים, ארתרופלאורה, טרילוביטים, פטרוזאורים, פטרנודון וקוואצלקואטלוס. דינוזאור - בפרק אטנבורו מבקר במספר מוזיאונים של טבע. בעזרת שלדי הדינוזאורים, הוא מדגים כיצד הם היו בחיים האמיתיים, ואת השערות לגבי הסיבות לסופם הפתאומי. בעלי חיים בפרק כוללים ג'ירפטיטאן (מוצג בפרק ברכיוזאורוס), דיפלודוקוס, סטגוזאורוס, אלוזאורוס, הדרוזאוריים, טריצרטופס, טירנוזאורוס רקס, סטרותיומימוס, אפטוזאורוס וברונטוזאורוס. בין הפלאונטולוגים המלווים הפרק ג'ק הורנר ורוברט בקר. ההצצות הנדירות - בפרק האחרון אטנבורו מבקר בארבעה מקומות מפורסמים שיש בהם את התנאים הטובים ביותר להתאבנות: פצלי ברג'ס, אבן הגיר זולנהופן (Solnhofen Limestone), בור מסל ובורות הזפת בלה בריאה. בהם נשמרו לא רק בעלי חיים, אלא גם צמחים ויצורים אחרים שנראו לעיתים נדירות. בעלי החיים בפרק כוללים טרילוביט, אנומלוקאריס, ארכאופטריקס, פרופלאותריום, לפטיקטידיום, פולידוקרקוס, ממותה קולומביאנית, סוס הגרמן, פרמילודון, סמילודון, זאב בלהות, ביזון הסטפה ואריה אמריקני. "העולמות האבודים, החיים הנכחדים", במסד הנתונים הקולנועיים IMDb (באנגלית) "העולמות האבודים, החיים הנכחדים", במסד הנתונים הקולנועיים KinoPoisk (ברוסית) "העולמות האבודים, החיים הנכחדים" באתר מכון הסרטים הבריטי
Pali Się

Pali Się (בעברית: אש של אהבה) הוא שיר בפולנית ובאנגלית שנכתב, הולחן ובוצע על ידי טוליה. השיר ייצג את פולין באירוויזיון 2019 שהתקיים בתל אביב, ישראל, בעקבות בחירתו בוועדה הפנימית הלאומית של רשות השידור הפולנית. סרטון השיר "Pali Się" באתר יוטיוב Pali Się - Tulia lyrics, מילות השיר באתר Lyricstranslate
Truth

"Truth" (בעברית: "אמת") הוא שיר באנגלית שנכתב והולחן על ידי בוריס מילאנוב, צ'ינגיז מוסטפייב ובוצע על ידי צ'ינגיז מוסטפייב. השיר ייצג את אזרבייג'ן באירוויזיון 2019 בתל אביב, ישראל, בעקבות בחירתו בוועדה הפנימית הלאומית האזרית. סרטון השיר "Truth" באתר יוטיוב Chingiz Mustafayev - Truth lyrics, מילות השיר באתר Lyricstranslate
נערי הסווינג (סרט)

נערי הסווינג (באנגלית: Swing Kids) הוא סרט היסטורי אמריקאי משנת 1993, מסוגת דרמה וג'אז, המבוסס על סיפורם של נערי הסווינג בגרמניה במהלך שנות השלושים (מעליית הנאצים עד תחילת מלחמת העולם השנייה). הסרט בוים על ידי תומאס קרטר, ונכתב על ידי ג'ונת'ן מארק פלדמאן. בסרט מככבים כריסטיאן בייל, רוברט שון לאונרד ופרנק וויילי. הסרט הוקרן לראשונה בארצות הברית ב-5 במרץ 1993. תקציב הסרט היה כ-12 מיליון דולר, והוא הרוויח ממכירות הכרטיסים כ-5.6 מיליון דולר. הסרט קיבל דירוג חיובי של 43% מהאתר "Rotten Tomatoes". אורך הסרט הוא כ-112 דקות ושפתו היא אנגלית. ערך מורחב – נערי הסווינג בשנות השלושים העדיפו בני הנוער הגרמנים את התרבות הפופ האמריקאית והבריטית. בני הנוער הסתובבו במועדונים תת-קרקעיים חשאיים שבהם להקות ניגנו מוזיקת סווינג והקשיבו למוזיקה של זמרים, ביניהם בני גודמן ודיוק אלינגטון. כותב הסרט, ג'ונת'ן מארק פלדמאן, ביסס את הסרט על סצנת "נערי הסווינג" בגרמניה הנאצית. הסרט מתרחש בגרמניה של שנת 1939. הסרט מספר על פיטר ותומאס, שני חובבי מוזיקת סווינג בני 17 שמקשיבים למוזיקה אמריקאית ורוקדים לצליליהם של מוזיקאים יהודים ושחורים. בזמן שחבריהם מצטרפים לתנועת הנוער "היטלר יוגנד", מנסים השניים לא להיכנע ללחץ החברתי, אך לאט לאט תומאס נשבר ומתחיל להסגיר לגסטפו את בני משפחתו ואת חבריו לסלון הריקודים. רוברט שון לאונרד - פיטר מולר כריסטיאן בייל - תומאס ברגר פרנק וויילי - ארוויד ברברה הרשי - גברת מולר טושקה ברגן - איווי דייוויד טום - ווילי מולר ג'וליה סטמברגר - גברת לינגה קנת בראנה - מר קנופ, גסטפו נואה ויילי - אמיל לוץ ג'סיקה היינס - הלגה מרטין קלונס - ראש הכנופיה ג'יימס ברטוק - אוטו על פי אתר "הניו יורק טיימס", הסרט לא זכה להצלחה קופתית גדולה, אך זכה לביקורות משבחות על דיוקו ההיסטורי. על פי אתר "Rotten Tomatoes", הסרט קיבל דירוג חיובי של 43%. פסקול הסרט כלל כ-16 שירי סווינג, ביניהם "It Don't Mean a Thing (If It Ain't Got That Swing)" ו"ביי מיר ביסטו שיין". נערי הסווינג "נערי הסווינג", במסד הנתונים הקולנועיים IMDb (באנגלית) "נערי הסווינג", באתר נטפליקס "נערי הסווינג", באתר AllMovie (באנגלית) "נערי הסווינג", באתר Rotten Tomatoes (באנגלית) "נערי הסווינג", באתר Box Office Mojo (באנגלית) "נערי הסווינג", באתר Metacritic (באנגלית) "נערי הסווינג", באתר אידיבי "נערי הסווינג", באתר דיסני+ סרטים (באנגלית) "נערי הסווינג", במסד הנתונים הקולנועיים KinoPoisk (ברוסית) ג'נט מסלין, Swing Kids (1993) Review, באתר הניו יורק טיימס, 5 במרץ 1993
עמותת השחמטאים העיוורים ולקויי הראייה בישראל

עמותת השחמטאים העיוורים ולקויי הראייה בישראל היא עמותה רשומה, שמטרתה לקדם שחמטאים בעלי לקויות ראייה בדרגות שונות, לספק להם סביבה תומכת, ולשלב אותם במסגרות תחרותיות של שחמטאים רואים ושל לקויי ראייה. כיום (2019) היא פועלת בחסות בית חינוך עיוורים. קידום שחקני שחמט עיוורים ולקויי ראייה ארגון תחרויות שחמט לשחקנים לקויי ראייה, ברמה המקומית וכן תחרויות בינלאומיות שמתקיימות בישראל. הדרכות בבתי ספר רגילים ובחינוך המיוחד. המדריכים הם חברי העמותה, וההדרכה מספקת להם עיסוק ופרנסה. קיום חוגים לשחמטאים עיוורים, מתחילים ומתקדמים הקמה וניהול של קבוצות שמשחקות בליגת השחמט הכללית בישראל טיפוח קשרי גומלין בין שחמטאים לקויי ראייה, בישראל ובחו"ל הסברה בציבור הרחב, במטרה לשנות תפיסות שגויות כלפי עיוורים ולקויי ראייה, באמצעות משחק השחמט המוטו של העמותה הוא: "שווים בספורט - שווים בכל". קיום קשרים חברתיים בין חברי העמותה, באמצעות משחק השחמט. בגלל מגבלת הראייה, חלק מלקויי הראייה אינם מקיימים פעילות חברה ותרבות. משחק השחמט מאפשר להם מפגשים והתנסויות חברתיות. יצוין כי חלק מהשחקנים הם גם לקויי שמיעה, עובדה שמקשה עליהם עוד יותר להתקיים במרחב הציבורי, ובפרט להנות מחיי חברה. פעילות שיקומית: לחלק מהשחקנים יש יותר ממגבלה אחת. חלקם נמצאים על הספקטרום האוטיסטי, אשר מתקשים בחיים עצמאיים; ובזכות העמותה הם מצליחים להתמודד עם המגבלות שלהם. ייצוג ציבור השחמטאים העיוורים העמותה נוסדה בשנת 1980. במהלך שני העשורים הראשונים לקיום העמותה, היא קיבלה סיוע נדיב מהאפוטרופוס הכללי ומהאיגוד הישראלי לשחמט. התמיכה עזרה לעמותה לקיים פעילות ענפה בארגון תחרויות שחמט בישראל, ולשלוח נציגים לתחרויות בחו"ל. בתחילת שנות האלפיים פסקה התמיכה, ופעילות העמותה צומצמה בשל כך, עד שבשנת 2003 הופסקה לגמרי. בתחילת העשור של 2010 הקימו מספר חברים מחדש את העמותה, והיא החלה לפעול בחסות בית חינוך עיוורים, אשר העניק את האכסניה לתחרויות שארגנה העמותה. בשנים אלו עמד בראש העמותה פנחס עמר, אשר עסק בעיקר בגיוס חברים חדשים ובארגון תחרויות בין העיוורים לבין עצמם, ובארגון משלחות לחו"ל. בעקבות פטירתו של פנחס עמר ב-2017 החליף אותו אריק קליינר. השתתפות במחוזיאדה, לראשונה אי פעם, בשנת 2018. נבחרת העמותה התמודדה עם קבוצות שחמטאים מכל ישראל, ונכנסה לעשירייה הראשונה. הפנינג חנוכה בקניון הדר בירושלים. באירוע התקיים משחק ראווה מול הציבור הרחב. האירוע זכה לחשיפה רחבה, ובעקבותיו התקבלה תרומה משמעותית לעמותה. אירוע "בליינד דיי", שמצוין בכל שנה ב-6 ביוני, ומוכר כ"יום העיוור". האירוע צוין בין השאר בתיאטרון הבימה בתל אביב, וזכה לסיקור תקשורתי נרחב. אליפות ירושלים הבינלאומית הראשונה בשחמט לעיוורים התקיימה באוגוסט 2017, במסגרת חגיגות חמישים השנה למלחמת ששת הימים. בתחרות השתתפו כ-30 שחקנים ממדינות שונות באירופה. במהלך חודש פברואר 2019 קיימה העמותה נופש במלון קראון פלאזה בתל אביב, אשר כלל פעילות חברתית מגבשת ופעילות הדרכתית בשחמט. שחמט לעיוורים ולקויי ראייה עיוורים בישראל אתר האינטרנט הרשמי של עמותת השחמטאים העיוורים ולקויי הראייה בישראל עמותת השחמטאים העיוורים ולקויי הראייה בישראל, ברשת החברתית פייסבוק עמותת השחמטאים העיוורים ולקויי הראייה בישראל, באתר "גיידסטאר ישראל" דיווח על האירוע בשנת 2017, באתר השחמט הישראלי עמית ולדמן, ‏טורניר השחמט שהוכיח: "הכל אפשרי", באתר ‏מאקו‏, 11 ביוני 2018
Since U Been Gone

Since U Been Gone (בעברית: מאז שעזבת) הוא שיר של הזמרת האמריקאית קלי קלרקסון, אשר יצא כסינגל הראשון מתוך אלבומה השני Breakaway. השיר נכתב והופק על ידי מקס מרטין וד"ר לוק. השיר הוא שיר אפ-טמפו פופ רוק ופאוור פופ ממוזיקה אלקטרונית ומרוק אלטרנטיבי רך ועוצמתי. השיר במקור נכתב לזמרת פינק, אך היא דחתה את ההצעה. לאחר מכן ההצעה הועברה להילרי דאף, אך גם היא דחתה את ההצעה בטענה שהיא אינה יכולה לעמוד בתווים הגבוהים של השיר. השיר בסופו של דבר הגיע לקלרקסון, אחרי שהמפיק קלייב דייוויס שכנע את לוק ומרטין לתת לה אותו. קלרקסון החליטה להוסיף לשיר תופים עוצמתיים וגיטרות כבדות, לאחר ששמעה את הדמו לשיר. מבחינה לירית השיר מתאר אישה אשר מרגישה הקלה לאחר סיום מערכת היחסים שלה. השיר זכה לביקורות חיוביות מהמבקרים אשר רבים כינו אותו כשיר הטוב ביותר באלבום ולימים כאחד מהשירים הטובים ביותר של העשור. רולינג סטון דירגו את השיר במקום ה-482 ברשימת "500 השירים הטובים של כל הזמנים". בנוסף השיר היה להצלחה מסחרית כאשר הגיע למעמד של פלטינה כפולה עם מכירות של קרוב ל-3 מיליון עותקים בארצות הברית ובנוסף הגיע שם למקום השני במצעד הרשמי של המדינה ואף שהה במקום הראשון במצעד שירי הפופ 7 שבועות. בנוסף השיר הגיע לחמישייה הפותחת באוסטריה, אוסטרליה, אירלנד, הולנד ובריטניה ולעשירייה הפותחת בגרמניה, נורווגיה ושווייץ. על מנת לקדם את השיר הופיעה איתו קלרקסון בטקס פרסי ה-VMA ובטקס הפרסים הבריטי ואף הופיעה איתו במספר סיבובי הופעות שלה. הקליפ לשיר בוים על ידי אלכס דה רקוף אשר מראה את קלרקסון שהיא הורסת את הדירה של בן זוגה לשעבר. הקליפ לשיר זכה בשני פרסי VMA בקטגוריות "הקליפ הנשי הטוב ביותר" ו"קליפ הפופ הטוב ביותר". בנוסף לכך, השיר זכה בפרס גראמי בקטגוריית "הביצוע הווקאלי הנשי הטוב ביותר בשיר פופ". לימים השיר זכה לגרסאות כיסוי רבות בין היתר של להקת הרוק A Day to Remember, של הרוקר האינדי טד ליאו, של הלקת הרוק האינדית Tokyo Police Club וכולי. מידע על היצירה "Since U Been Gone" באתר מיוזיק בריינז מידע על הסינגל "Since U Been Gone" באתר מיוזיק בריינז סרטון השיר "Since U Been Gone" באתר יוטיוב Kelly Clarkson – Since U Been Gone (באנגלית), נבדק ב-2019-03-14 The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
הארם (סוגה)

הארם (באנגלית: Harem; ביפנית: ハーレムもの תרגום לעברית: הַרמוֹן) הוא ז'אנר מאנגה, אנימה, רומנים ומשחקי וידאו אשר בו לרוב העלילה מתמקדת בגיבור הטרוסקסואל אשר מוקף בשלושה מחזרות או יותר. מערכות היחסים בין הגיבור לדמויות הנשיות מהוות את המוקד המרכזי בעלילה. הז'אנר פותח במקור ביפן במהלך שנות ה-70. הז'אנר "הארם הפוך" (Reverse Harem) הוא תת-הז'אנר הפוך בו העלילה מתמקדת בגיבורה המוקפת במספר דמויות גבריות אשר מתעניינות בה רומנטית.. גיבור העלילה, אשר לו בדרך כלל אין כישרונות רבים, מוקף בדרך כלל בשלוש או יותר דמויות אחרות מהמין האחר, שנמשכות אליו. אחרת, עלילת הסיפור עוסקת במשולש אהבה. העלילה הנפוצה ביותר בז'אנר היא כאשר מרבית הדמויות בעלילה הן נשים, למשל קבוצת נערות המלווה נער מסוים. בסדרות מסוימות הדמויות הנשיות מתחרות זו בזו על החיבה של הדמות הראשית. סדרות בז'אנר לא חייבות תמיד להיות רומנטיות - לעיתים העלילה עוסק בנער המוקף בשלוש נערות ולאף אחת מהן אין עניין רומנטי בנער. סדרות בז'אנר מתמקדות לעיתים רבות במצבים הקומיים בהם הדמויות מכניסות עצמם למצבים מביכים. הדמות הגברית בסדרות הארם היא בדרך כלל בחור ביישן, חיובי מאוד, בדרך כלל רגיל למדי, עם מראה "ממוצע". ככלל, מחבר היצירה לרוב נותן לגיבור הראשי תכונות לא מושכות ויוצר עבורו דימוי של מפסידן על מנת שהקורא יכול להזדהות בקלות רבה יותר עם הדמות הראשית. העלילה לעיתים רבות משלבת הומור הנובע לרוב מאי הבנות, מצבים מביכים או מהתגובות של הדמויות להתפתחויות רומנטיות. לעיתים העלילה של סדרות בז'אנר מכילות גם אלמנטים של פנטזיה או אלמנטים על-טבעיים, כגון שימוש בקוסמות או כוחות על טבעיים. המונח עצמו נגזר מהמילה הערבית "הרמון", שמשמעותה, "דבר קדוש שאסור לחללו", "אין-רשות לגברים" או "מקדש/חדר של נשים בלבד" ובפרט בבית משפחה מוסלמי. Robin E. Brenner (2007). Understanding Manga and Anime. Libraries Unlimited. p. 89. ISBN 978-1-59158-332-5. "Harem definition". Dictionary.com.
קרלוש אגושטיניו דו רוזאריו

קרלוש אגושטיניו דו רוזאריו (בפורטוגזית: Carlos Agostinho do Rosário; נולד ב-26 באוקטובר 1954) הוא פוליטיקאי ודיפלומט אשר כיהן בין ינואר 2015 למרץ 2022 כראש ממשלת מוזמביק תחת הנשיא פיליפה ניוסי מטעם מפלגת פרלימו. קודם לכן כיהן רוזאריו גם כחבר הפרלמנט ובשנים 1994–1999 שימש כשר החקלאות והדיג. לאחר מכן שימש כנציב העליון של מוזמביק בהודו ובסרי לנקה וכשגריר באינדונזיה עם הסמכה למלזיה, סינגפור, תאילנד ומזרח טימור. מדיה וקבצים בנושא קרלוש אגושטיניו דו רוזאריו בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
עבד אל-קאדר כמאל מוחמד

עבד אל-קאדר כמאל מוחמד (בערבית: عبد القادر كميل محمد; נולד ב-1 ביולי 1951) הוא פוליטיקאי אשר מכהן מאז אפריל 2013 כראש ממשלת ג'יבוטי תחת הנשיא אסמאעיל עומאר גואלה. בעבר כיהן כשר החקלאות בין השנים 2001–2005 וכשר הביטחון בשנים 2011–2013. את לימודיו האקדמיים במדעי הטבע קיים בצרפת. בשנת 1979 החל מוחמד לעבוד ברשות המים של המדינה, ובשנים 1983–2005. בשנת 1981 החל להיות פעיל פוליטי. בפברואר 2013 ניצח מוחמד בבחירות והחליף את ראש הממשלה המכהן דליטה מוחמד דליטה. בשנת 2020 מוחמד הכריז על יחסים בלתי-רשמיים עם ישראל. מדיה וקבצים בנושא עבד אל-קאדר כמאל מוחמד בוויקישיתוף נשיא ג'יבוטי מאשר כי למדינתו יחסים בלתי רשמיים עם ישראל, באתר ערוץ 20 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
איסקאי

איסקאי (ביפנית: 異世界, שמשמעותה היא "עולם אחר") הוא ז'אנר של אנימה ומאנגה המתמקד בדמות או דמויות אנושיות מכדור הארץ שמוצאות את עצמן ביקום מקביל. לעיתים רבות היקום המקביל מוכר לגיבור ממשחק וידאו או מספר. לעיתים הגיבור מוצא את עצמו בעולם חדש לגמרי בו עדיין יש לו זיכרונות מחייו הקודמים או שהוא שוכח לחלוטין את מה שקרה לו עד שהוא התעורר ביקום המקביל. במקרים אחרים היקום המקביל יכול להיות עולם וירטואלי, או עולם וירטואלי שהופך לממשי. סיפורי מסע בזמן (אל העבר או אל העתיד) אינם שייכים לז'אנר זה, שכן הדמויות נשארות באותו עולם. בסדרות בסוגת "איסקאי הפוך" דמויות מעולם אחר מוצאות את עצמן בכדור הארץ בתקופה המודרנית, לדוגמה בסדרה Gate. Paul Price, Survey of the Story Elements of Isekai Manga, The Journal of Anime and Manga Studies 2, 2021-11-29, עמ' 57–91 doi: 10.21900/j.jams.v2.808 מדיה וקבצים בנושא איסקאי בוויקישיתוף "Why Are There So Many Parallel World Anime?". Anime News Network. 31 בינואר 2017. נבדק ב-9 בפברואר 2019. {{cite news}}: (עזרה) ערך זה הוא קצרמר בנושא קולנוע ובנושא יפן. אתם מוזמנים לתרום לוויקיפדיה ולהרחיב אותו.
צ'ינגיז מוסטפייב

צ'ינגיז מוסטפייב (באזרית: Çingiz Mustafayev, נולד ב-11 במרץ 1991) הוא זמר, פזמונאי וגיטריסט אזרי, הוא נבחר לייצג את אזרבייג'ן באירוויזיון לשנת 2019 בתל אביב, ישראל עם שירו Truth. מוסטפייב נולד במוסקבה, רוסיה ועבר בגיל שש לקאזאח שבאזרבייג'ן כשהיה בן שש. מוסטפייב למד לנגן בגיטרה באופן עצמאי וחיבר את שיריו לבד כשהיה עדיין ילד צעיר. בגיל 13 עבר מוסטפייב עם אמו ואחיו לבאקו, היכן שהתקיימו האודישנים לגרסה האזרית של התוכנית "פופ איידול" ב-2007. מוסטפייב ניצח בתחרות והפך לכוכב עולה בתעשיית המוזיקה באזרבייג'ן. ב-2013 הוא ייצג את אזרבייג'ן בתחרות ה-New Wave ממנה פרחו זמרים מזרח אירופאים רבים. הוא הגיע למקום ה-11 וזכה לשיר עם פולינה גאגארינה. שלוש שנים לאחר מכן חזר מוסטפייב לעולם הטלוויזיה ונבחן לתוכנית "The Voice Ukrine", הוא עבר את האודישנים אך הודח מיד לאחר מכן בשלב הדו-קרבים הראשון. לאחר מכן הקים מוסטפייב את להקתו "Palmas". הלהקה התמחתה במוזיקה טורקית מסורתית בשילוב פלמנקו, רוק ופופ. מוסטפייב עזב את הלהקה לאחר זמן קצר והתמקד בקריירת הסולו שלו כשהוא מוציא שיר בשם "Tenha Gezen". ב-8 במרץ 2019 נחשף כי מוסטפייב הוא נציג אזרבייג'ן באירוויזיון 2019 והוא יעשה זאת עם שירו "Truth". מדיה וקבצים בנושא צ'ינגיז מוסטפייב בוויקישיתוף צ'ינגיז מוסטפייב, ברשת החברתית פייסבוק צ'ינגיז מוסטפייב, ברשת החברתית אינסטגרם צ'ינגיז מוסטפייב, סרטונים בערוץ היוטיוב צ'ינגיז מוסטפייב, באתר MusicBrainz (באנגלית) אוורט גרוט ובני רויטסון, Chingiz to represent Azerbaijan at Eurovision 2019, אתר האירוויזיון הרשמי Chingiz, אתר האירוויזיון הרשמי Известны участники «Новой волны-2013», רוס טי וי נט, 2013 Will Azerbaijan select Chingiz Mustafayev for Eurovision 2019?, וויוויבלוגס, 5 בפברואר 2019 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.